刘子翚
食蛎房
蛎房生海堧，坚顽宛如石。
其中储可欲，虽固必生隙。
嵌嵒各包藏，碨{左石右亚}相附积。
终逢霹雳手，妙若启扃鐍。
鑽灼谅难堪，曷不吐余沥。
南庖富腥盘，岂惟此称特。
吞航大绝伦，梯脔万夫食。
针鳞九牛毛，水嚼逾千百。
光螺晕紫斑，{上节下虫}膏湛金色。
水母脆鸣牙，章举悬疣密。
乌黏力排奡，贴石不可索。
妾鱼戏浮波，媚鲘雌雄匹。
蟹躁辄磺骛，鳖缩常畏出。
车螯不服箱，马鲛非骏迹。
江瑶贵一柱，嗟岂栋梁质。
骨柔竞爱{左鱼右戈}，多鲠鯯乃斥。
蚶虹鲑赤文，肉黑鱼之贼。
鲦鱨鰋鲤鳗，鱣鲔鳅鲂鲫。
鳙庸而魦，琐冗难尽述。
包涵知海量，长养荷天德。
贪生族类繁，失地波涛窄。
网{上四下毕}人创祸，甘鲜已为厄。
纷然均可口，流品当别白。
微物倘见知，捐躯不足惜。